Açil Mürzäýew obasy

Açil Mürzäýew obasy 

Açil Mürzäýew — Türkmenistanyň gündogaryndaky Lebap welaýatynyň Çärjew etrabynda ýerleşýän oba. Oba Hudaýnazar Hajyýew daýhan birleşiginiň düzümine girýär we Balta Myradow geňeşligine degişli.

 Taryhy 
Obanyň taryhy Sowet döwrüne uzaýar. Şol döwürde "Halturin" ady bilen tanalypdyr. Bu at hakynda häzirçe maglumat ýok. Oba şol döwürde "Halturin kolhozy" hökmünde iri oba hojalyk birleşiginiň merkezi bolup hyzmat edipdir. Garaşsyzlyk ýyllaryndan soň, obanyň ady üýtgedilip, häzirki resmi ady — Açil Mürzäýew diýlip atlandyryldy. Şeýle-de bolsa, "Halturin" ady halk arasynda henizem giňden ulanylýar.

 Ilat we ykdysadyýet 
Obanyň ýaşaýjylary esasan oba hojalygy bilen meşgullanýarlar. Pagta, bugdaý, şaly, gök önümler, miweler ösdürilýär. Şeýle hem, maldarçylyk we suwarymly ýerlerdäki önümçilik işleri giňden ýaýrandyr. Bu ugurlarda gazanylan üstünlikleriň biri hökmünde, 2024-nji ýylda Lebap welaýatynyň Çärjew etrabynda şaly meýilnamasynyň doly ýerine ýetirilendigini görkezmek bolar.https://www.atavatan-turkmenistan.com/lebapda-saly-borcnamasy-berjay-edildi/

 Bilim we medeniýet 
Obada orta bilim berýän mekdep we medeniýet öýi hereket edýär. Obanyň mekdep muzeýi, taryhy maglumatlary, ilatynyň ýaşaýyş-durmuşyny we zähmet ýoluny görkezýän eksponatlary bilen tanalýar. Bu muzeý Lebap welaýatyndaky ýörite sergide birnäçe gezek baýrakly orunlara eýe bolupdyr.https://lebap.gov.tm/news/carjew-etrabynyn-mekdep-muzeyi-yedi-yylda-ikinji-gezek-yeniji-boldy-oiitrmbot4ar8tq

 Infrastruktura 
Obanyň ýaşaýyş şertlerini gowulandyrmak maksady bilen soňky ýyllarda täze desgalar gurlup ulanylmaga berilýär. Şular ýaly desgalaryň biri Çärjew etrabyndaky täze suw arassalaýjy desgadyr, bu bolsa oba ilatynyň arassa agyz suwy bilen üpjünçiligine uly täsir edýär.https://www.turkmenistan.gov.tm/tk/habar/78940/lebap-welayatynda-taze-desgalar-acylyp-ulanylmaga-berildi

 Geografiki ýerleşişi 
Açil Mürzäýew obasy Lebap welaýatynyň gündogar böleginde ýerleşýär. Oba Çärjew etrabynyň Balta Myradow geňeşligine we Hudaýnazar Hajyýew daýhan birleşigine degişli.

 Bellenmeli maglumat 
Bu sahypada beýan edilen käbir taryhy maglumatlar ýerli ýaşaýjylaryň gürrüňlerine we ýerli maglumatlara esaslanandyr. Resmi dokumentleşdirilen çeşmeleriň ýoklugy sebäpli bu maglumatlar doly takyklyk bilen tassyklanan hasap edilmeýär.

Kategoriýa:Türkmenistanyň obalary
Kategoriýa:Lebap welaýatynyň ilatly ýerleri
Kategoriýa:Çärjew etraby